Die jongste rasseherrie handel oor ’n Zimbabwiese kelner wat in ’n restourant vir twee kliënte se ras “Blacks” as identifikasie op die betaalstrokie aangedui het. Minstens een swart kliënt het sterk aanstoot geneem.
Dit is lank nie die enigste rasverwarrende optrede nie. Met die Steve Hofmeyr-KKNK-debakel was Steve in die sop oor hy Die Stem (’n FAK-lied wat nie verbied is nie) by Innibos Kunstefees gesing het. Hoewel Hofmeyr uit eie oorweging nie aansoek vir deelname aan die KKNK gedoen het nie, het die bestuur nogtans laat weet dat hy nie welkom is nie – iets wat Rapport as nie baie volwasse nie beskryf het.
Maar … die KKNK het groot gewag gemaak hoe hulle met swart groepe vir groter deelname geskakel het. Is dit nou reg of verkeerd om ’n Black Actors Association, ’n Black Lawyers Association en ’n horde eksklusiewe swart belangegroepe, soos selfs vir die media, te hê?
In die jare ná 1994 was die polisie dikwels met verskeie media-instellings gefrustreerd. Hulle was op soek na ’n wit/swart/bruin verdagte, maar die betrokke radiostasies saai bloot berigte uit wat na die persoon se ouderdom, geslag en selfs lengte verwys, maar nie sy ras nie. Ook baie van die gedrukte media was, en is soms nog baie traag om na verdagtes se ras te verwys. Behalwe as twee wit mans ’n swart man in ’n doodskis druk – dan, skielik, is ras relevant genoeg.
Die rigting wat die president aandui, help ook nie. Pas het hy voor ’n ANC-jeugligakonferensie gesê hy sal nie bedank nie, want dit beteken hy gee hom aan die wit monopolie oor. Dit ná die president vroeër reeds sy fiksasie laat blyk het deur te sê sy vyande wat hom wil laat bedank, wil hom in die tronk hê. Dit is opsigtelik ’n wanvoorstelling dat dit wit mense is wat Zuma uit die amp en in die tronk wil hê. Leidende figure in die ANC staan aan die spits van bewegings soos die #ZumaMustFall om Zuma uit die kussings gelig te kry.
Wit Suid-Afrikaners het op die harde manier geleer hoe ’n groot sonde “blackfacing” is (terwyl die omgekeerde glad nie die geval is nie).
Wat die jongste restourant-voorval betref, blyk die kompleksheid daarvan dat selfs die Wes-Kaapse premier, Helen Zille, haar vingers in ’n twiet verbrand het. Sy het die inskrywing verwyder, en probeer verduidelik, maar haar verskoning en verduideliking word nie oral aanvaar nie.
En die politiek korrekte rubriekskrywers help werklik nie om die saak opgeklaar te kry nie. Dis nie maklik om te verstaan hoe ’n land tegelyk nierassig, erg rasbehep en selfs rassisties kan wees nie, en elkeen gebruik nou nog sy eie reëlboek.
As jy Swart is, is jy Swart: As jy Wit is, is jy Wit en so voorts. Byna alle documente vra wat is jy. Wat my aanbetref was die kelner nie verkeerd nie. Die persoon wat kla kan gerus ‘n sielkundige gaan sien, dit lyk vir my hy het dalk ‘n onderligende probleem.
Ek stem hiermee saam. As jy gaan kyk na die verduideliking van “take offence” sal jy sien dat die persoon ‘n duidelike besluit neem om geaffekteer te word. As jy jou nie steur aan wat ander dink nie gaan jy nie huil elke keer as iemand iets se wat jy nie mee saam stem nie. Ek persoonlik glo dat mense wat offended is nie emosioneel veel ouer as 10 is nie, want op daai ouderdom huil jy nog oor sogenaamde “name calling”. Die wereld is vol mense wat nie eers die waarheid kan hoor nie dat will hulle kwaad raak. Shame.
Kan hulle wys wie hom uit geryk het. Hulle sal dit nie wys nie. Wie se dat dit wel n blanke was wat die transaksie gedoen het.
Ek verstaan glad nie hoekom is Zille se aanmerking aanstootlik vir enigeen nie. Wie het haar aangevat? Seker weer al die skynheilige WITTES? Ek stem 100% saam, hoekom moet jy oral op aansoekvorms vir banklenings, vir studielenings, vir studie-aansoeke, oral jou RAS noem, maar as jy vis en skyfies gaan eet in ‘n restaurant en ‘n ander MAN VAN KLEUR identifiseer jou as swart, dan is dit rassistiese en ‘n skande? Sy moet eintlik op haar punt staan, hoekom alweer POLITIES KORREK probeer wees terwyl Zuma net vanoggend gese het hy gaan nie die land teruggee vir WITTES nie? Hy het dit reeds vir die GUPTAS gegee, weet nie of daar iets is wat nog oor is nie?
In die land is daar rassisme, oral waar ons beweeg is rassisme, ek verstaan ook dat dit altyd daar sal wees, maar wat my siek maak is in die privaat sektor, word die swart werkers ELKE keer bevoordeel bo die wit werkers….en die ergste is die bestuur is wit, ek sal dit nooit verstaan nie, dis asof hulle bang is vir die swart mense. …..
Soos ek onderaan die aanvanklike berig oor hierdie fiasko kommentaar gelewer het, herhaal ek dit hier. Na dese, om weer respek deur ander groepe vir die swart mense te laat kry, moet die ANC regering maar daarvoor ook wetgewing instel, wat jou in die tronk sal laat beland as jy hulle nie respekteer nie, al jaag hulle persepsie met hul gedrag en optrede, soos wild op wat in alle rigtings spat as die skoot klap.
Ek sal nie omgee as op my strokie 2 wittes geskryf word nie? Ek is wat ek is. Ag nee wat, om daren so dun van nerf te wees is belaglik. En die ophef daaroor nog meer.
Jou kleur is jou kleur. As jy wit is kan jy nie as swart beskryf word nie en ook anders om. Die regering versoek dat ons op dokumentasie ons ras en geslag moet invul. Gaan daar nou ook baklei word oor geslag.